**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO “DĖL ILGALAIKĖS (TRUMPALAIKĖS) SOCIALINĖS GLOBOS SOCIALINIŲ PASLAUGŲ ĮSTAIGOSE SKYRIMO TEIKIMO IR APMOKĖJIMO UŽ PASLAUGĄ TVARKOS APRAŠO PATVIRTINIMO“ PAKEITIMO PROJEKTO**

**1. Sprendimo projekto esmė, tikslai ir uždaviniai.**

 Šiuo sprendimu būtų papildytas Ilgalaikės (trumpalaikės) socialinės globos likusiems be tėvų globos vaikams, deklaruojantiems gyvenamąją vietą Klaipėdos mieste, skyrimo, teikimo ir apmokėjimo už šią socialinę paslaugą Klaipėdos vaikų globos namuose „Danė“, „Rytas“, „Smiltelė“ tvarkos aprašas (toliau – Tvarkos aprašas), nustatant socialinių paslaugų teikimo vaikams, išeinantiems iš vaikų globos namų.

**2. Projekto rengimo priežastys ir kuo remiantis parengtas sprendimo projektas.**

Pakeitus LR Socialinės apsaugos ir darbo ministro 2014 m. liepos 14 d. įsakymu Nr. A1-377 patvirtintas Likusių be tėvų globos vaikų, socialinės rizikos vaikų, vaikų su negalia ilgalaikės (trumpalaikės) socialinės globos  normas, taikomas vaikų socialinės globos namams, vaikų su negalia socialinės globos namams,  bendruomeniniams vaikų globos namams ir vaikų su negalia grupinio gyvenimo namams“ 12-13 punktuose numatytos funkcijos susijusios su vaiko palydėjimu į savarankišką gyvenimą. Klaipėdos vaikų globos namai „Rytas“ 2015-10-06 rašte Nr. SDR-377-(1.1) prašo papildyti Tvarkos aprašą, numatant galimybę sugrįžti į vaikų globos namus kariams-šauktiniams, atliekantiems nuolatinę privalomąją pradinę karo tarnybą švenčių ir atostogų metu. Atsižvelgiant į tai būtina patvirtinti be tėvų globos likusiems vaikams ilgalaikės (trumpalaikės) socialinės globos skyrimo, teikimo ir apmokėjimo už šią paslaugą pavaldžiose vaikų socialinių paslaugų įstaigose tvarkos aprašo pakeitimus.

**3. Kokių rezultatų laukiama.**

Bus reglamentuotas socialinių paslaugų teikimas vaikui**,** išvykstančiam iš vaikų globos namu, tam kad jis galėtų kuo kokybiškiau gyventi savarankiškai. Minėtos paslaugos skyrimo ir teikimo procedūros atitiks Socialinės globos normas, patvirtintas Socialinės apsaugos ir darbo ministro įsakymu.

**4. Sprendimo projekto rengimo metu gauti specialistų vertinimai.**

Sprendimo projektas derintas su Dokumentų valdymo, Teisės skyriais, Socialinių reikalų, Finansų ir turto departamento direktoriais, į gautus specialistų vertinimus atsižvelgta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Vadovaujantis 2016-02-15 Klaipėdos miesto globos namų „Rytas“ raštu Nr. SDR-53-(1.1) vienam sugrįžtančiam į globos namus kariui-šauktiniui, atliekančiam nuolatinę privalomąją pradinę karo tarnybą reikalingos 5,40 Eur išlaidos dienai (mityba -3,48 Eur ir komunalinės paslaugos -1,92 Eur).

**6. Galimos teigiamos ar neigiamos sprendimo priėmimo pasekmės.**

**Neigiamos:** nėra.

**Teigiamos:** Vaikams, išeinantiems iš vaikų globos namų, bus pagerintos sąlygos gyventi savarankiškai.

 PRIDEDAMA.

1. Teisės aktų, nurodytų sprendimo projekto įžangoje, ir dokumentų, nurodytų aiškinamajame rašte, išrašai, 15 lapų.
2. Ilgalaikės (trumpalaikės) socialinės globos socialinių paslaugų įstaigose skyrimo teikimo ir apmokėjimo už paslaugą tvarkos aprašo lyginamasis variantas, 6 lapai.

Socialinės paramos skyriaus vedėja Audronė Liesytė